থাইল্যান্ডের নির্বাচনে নির্বাসিত সাবেক প্রধানমন্ত্রী থাকসিন সিনাওয়াত্রার দল জয়ী হলেও তিনি সরকারের কোনো ধরনের পদ গ্রহণ করার পরিকল্পনা গ্রহণ করছেন না। তার  আইনজীবী ও সাবেক পররাষ্ট্রমন্ত্রী নোপাডন পাত্তামা গতকাল এ তথ্য জানান। পাত্তামা বলেন, থাকসিন কোনো নিয়োগ লাভে ইচ্ছুক নন। তিনি একজন থাই নাগরিক হিসেবে দেশকে সহায়তা করতে চান। তিনি সরকারি বা বেসরকারি কোনো পদ চান না। ইত:পূর্বে ব্যাংকক পোস্ট থাকসিনের বোন ইংলাক সিনাওয়াত্রার ফিউ থাই পার্টির অজ্ঞাত একটি সূত্রের উদ্ধৃতি দিয়ে জানায়, নতুন প্রধানমন্ত্রী থাকসিনকে বাণিজ্য দূত বানাতে আগ্রহী। পাত্তামা বলেন, এটা ভুল সংবাদ।